รองนายกรัฐมนตรีและรัฐมนตรีว่าการกระทรวงพาณิชย์  หารือร่วมภาครัฐและเอกชน เพื่อรับฟังข้อเสนอแนะ หวังลดอุปสรรคทางการค้า
รองนายกรัฐมนตรีและรัฐมนตรีว่าการกระทรวงพาณิชย์  หารือร่วมภาครัฐและเอกชน เพื่อรับฟังข้อเสนอแนะ หวังลดอุปสรรคทางการค้า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวภายหลังเป็นประธานการประชุมร่วมภาครัฐและเอกชน เพื่อส่งเสริมการค้าชายแดนไทย-สปป.ลาว ภายใต้งานมหกรรมการค้าชายแดนเเละเขตเศรษฐกิจพิเศษมุกดาหาร-สะหวันนะเขต สานสัมพันธ์การค้าเชื่อมโยงสองฝั่งโขง ร่วมกับตัวแทนเอกชนภาคเหนือและภาคตะวันออกเฉียงเหนือ 25 จังหวัด ว่า ภาคเอกชนได้เสนอให้มีการจัดตั้ง กรอ.ชายแดนไทย – ลาว ขึ้น เพื่อแก้ปัญหาการค้า การลงทุน การขนส่ง รวมทั้งการส่งเสริมการท่องเที่ยว โดยได้มอบหมายให้กรมเจรจาการค้าระหว่างประเทศ รับไปเสนอในการประชุมคณะกรรมการร่วมทางการค้า (Joint Trade Committee: JTC) ไทย-ลาวเดือนธันวาคมนี้ การขยายระยะเวลาเดินทางเข้า-ออกของประชาชนทั้งลาว เข้าประเทศไทยตากเดิม 2 วัน 3 คืน ขยายเป็น 7 วัน เพื่อส่งเสริมการค้าและการท่องเที่ยว ซึ่งที่ประชุมได้มอบหมายให้ปลัดกระทรวงพาณิชย์ทำหนังสือถึงปลัดกระทรวงมหาดไทย ให้ดำเนินการจัดการประชุมคณะกรรมการไทย-ลาว ซึ่งมีรัฐมนตรีว่าการกระทรวงมหาดไทยเป็นประธานเพื่อหารือเรื่องดังกล่าวให้เป็นข้อตกลงร่วมกัน  ความชัดเจนในการนำเงินบาทไปลงทุนในประเทศลาว  การขยายระยะเวลาเปิดปิดด่าน จากเดิม 06.00 น.-22.00 น. เป็น เวลา 05.00 น.-เที่ยงคืน เป็นต้น สำหรับ ข้อมูลการค้าระหว่างไทย-สปป.ลาว ในช่วง 7 เดือนของปี 2562 มีมูลค่า 117,116 ล้านบาท เป็นการส่งออก 70,228 ล้านบาท นำเข้า 46,888 ล้านบาท โดยไทยได้ดุลการค้า 23,340 ล้านบาท